જોકે આ વેબવર્ઝન સ્માર્ટફોન આધારિત છે, એટલે કે જેમ આપણે પીસી પર કે સ્માર્ટફોનમાં ગમે ત્યારે, એકબીજાની હાજરી વગર જીમેઇલનો લાભ લઈ શકીએ એવી આ વાત નથી. વોટ્સએપવાળા સ્માર્ટફોનથી જ આપણે પીસીમાં વોટ્સએપ એક્સેસ કરી શકીએ. ફાયદો એ થાય કે પીસી પર મેસેજ ટાઇપ કરવામાં કે ઇમેજીસ એટેચ કરવામાં જરા વધુ સરળતા રહે. જોકે ફીચર્સની વાત કરીએ તો સ્માર્ટફોન પર વધુ લાભ છે. ગ્રૂપ મેસેજિંગ પીસી પર શક્ય છે, પણ એક સાથે અનેક લોકોને મેસેજ કરવા માટે બ્રોડકાસ્ટિંગની સુવિધા જેમાં એક-એક કોન્ટેક્ટ સિલેક્ટ કરવાનું મોબાઇલ પર બહુ મુશ્કેલ છે તે સુવિધા પીસી પર ઉપલબ્ધ નથી! નવો મેસેજનાં નોટિફિકેશન્સ પીસી પર મેળવવાની સુવિધા છે, પણ શાંતિથી કામ કરવું હોય તો એ સુવિધાનો લાભ ન લેવામાં સાર છે!